దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
చిరంజీవి గారి క్లాప్‌తో మొదలైంది నా 30 ఏళ్ల సినీ ప్రయాణం: జగపతిబాబు
కోట్లకు కోట్లు ఖర్చు చేసి భారీ చిత్రాలు తీసే ప్రతి ఒక్కరూ చిన్న చిత్రమైన ‘గూఢచారి’ని చూడాలి. ఇండస్ట్రీలో ప్రతి ఒక్కరూ ఈ చిత్రాన్ని చూడాలి. ఎంత బడ్జెట్‌లో తీశారో  చూసి నేర్చుకోవాలి.
Samayam Telugu | Updated:
Aug 14, 2018, 09:20PM IST
కోట్లకు కోట్లు ఖర్చు చేసి భారీ చిత్రాలు తీసే ప్రతి ఒక్కరూ చిన్న చిత్రమైన ‘గూఢచారి’ని చూడాలి. ఇండస్ట్రీలో ప్రతి ఒక్కరూ ఈ చిత్రాన్ని చూడాలి. ఎంత బడ్జెట్‌లో తీశారో చూసి నేర్చుకోవాలి. మరికొంత మంది సిగ్గుపడాలన్నారు జగపతిబాబు. ఆయన కీలకపాత్రలో నటించిన ‘గూఢచారి’ మూవీ సక్సెస్ మీట్ తాజాగా హైదరాబాద్‌లో జరిగింది. ఈ వేడుకును జగపతి బాబు తెలుగు సినిమా ఇండస్ట్రీలో 30 సంవత్సరాలు పూర్తి చేసిన సందర్భంగా నిర్వహించడం విశేషం.
ఈ ప్రి రిలీజ్ వేడుకలో ఆసక్తికరమైన వ్యాఖ్యలు చేశారు జగపతిబాబు. ఆయన మాట్లాడుతూ.. ‘గూఢచారి’ సినిమా నాకెంతో స్పెషల్ ఎందుకంటే నా 30 సంవత్సరాలు కంప్లీట్ అయ్యింది గూఢచారి తోనే. ఇంతకంటే ఏం కావలి నాకు. ఒక్క సినిమా చేస్తే చాలు అనుకున్న నాకు 30 ఏళ్ళు సినిమాలు చేసే అవకాశం కల్పించారు.. అందరికి నా స్పెషల్ థాంక్స్. చిరంజీవి గారి క్లాప్‌తో మొదలైన నా ప్రయాణం ఇక్కడిదాకా వచ్చింది.
అందరి లాగ నేను కూడా ఓ స్టార్ అవబోతున్నానని అప్పుడు అనిపించింది. కానీ వరుసగా 10, 12 ఫ్లాప్‌ల తర్వాత కూడా నన్ను ఆదరించిన ప్రేక్షకులకు థాంక్స్ అన్నారు. నా కెరియర్ అయిపోయింది ఇక సినిమాలు రావు అనుకుంటున్న సందర్భంలో ‘లెజెండ్’ సినిమాతో మళ్లీ కొత్త జీవితం ప్రారంభించా. మళ్లీ వెనుతిరిగి చూడలేదు. ఇక ఈ గూఢచారి థాంక్స్ మీట్ ఫంక్షన్‌ని నా కోసం చేసారంటే ప్రొడ్యూసర్, డైరెక్టర్ గారికి ప్రత్యేక కృతజ్ఞతలు. సినిమా గురించి చెప్పాలంటే టీం అంతా చాలా బాగా చేసారు. ఏ ఫెసిలిటీ లేకుండా ఈ సినిమాకి అందరు టెక్నిషియన్స్ చాలా బాగా పనిచేశారు.
ఇండస్ట్రీలో ప్రతి ఒక్కరూ ఈ ‘గూఢచారి’ చిత్రాన్ని చూడాలి. ఎంత బడ్జెట్‌లో తీశారో చూసి నేర్చుకోవాలి. మరికొంత మంది సిగ్గుపడాలి. నా ఫ్యాన్స్‌కి, మిగతా హీరోల ఫాన్స్ అందరికీ థాంక్స్. మంచి మనసున్న అందరికీ థాంక్స్. ఎదవలతో నాకు సంబంధం లేదు. ఎదవలకి వాళ్లు ఎదవలు అని తెలియదు. ఎందుకంటే ఇండస్ట్రీలో నువ్ ఎదవవి అని ఎవరూ చెప్పరు. అందుకే వాళ్లు ఎప్పటికీ మారరు. మంచి వాళ్ల వరకూ బాగుందాం.
ఇప్పటి వరకూ 130 సినిమాలు చేశాను. ఓ లక్షమందికి పైగా పనిచేశాను. నేను 30 సంవత్సరాల్లో ఇదే బెస్ట్ ఈవింనింగ్. నా మీద ఒట్టు. నాకు మాట్లాడటం పెద్దగా రాదు. కెమెరా ముందే నేను నటిస్తా. నిజజీవితంలో నాకు నటించడం రాదు. నేను ఇండస్ట్రీకి వచ్చి 30 ఏళ్లు పూర్తైందని.. నా నాకోసం నేను నటించిన ‘గూఢచారి’ సక్సెస్ మీట్‌ను నిర్వహించడం చాలా ఆనందంగా ఉంది.